द ब्लू लगून (1980 फ़िल्म)
द ब्लू लगून (अंग्रेज़ी: The Blue Lagoon) 1980 की अमेरिकी फिल्म है। इसका निर्देशन रैंडल क्लेसर ने किया है। इसकी पटकथा डगलस डे स्टीवर्ट ने लिखी है। यह फिल्म हेनरी डी वेरे स्टैकपूल के 1908 के इसी नाम के उपन्यास पर आधारित है। फिल्म में ब्रुक शील्ड्स और क्रिस्टोफर एटकिंस मुख्य भूमिका में हैं। संगीत बेसिल पोलेडोरिस द्वारा रचित है और छायांकन नेस्टर अल्मेंड्रोस द्वारा किया गया है। फिल्म दक्षिण प्रशांत महासागर में एक उष्णकटिबंधीय निर्जन द्वीप पर फंसे दो छोटे बच्चों की कहानी बताती है। वह समाज के मार्गदर्शन या प्रतिबंधों के बिना रहते हैं। लेकिन उनमें किशोरावस्था आने के कारण भावनात्मक और शारीरिक परिवर्तन होते हैं। वह प्यार में पड़ जाते हैं और एक बच्चे को जन्म देते हैं। इसको कोलंबिया पिक्चर्स द्वारा 20 जून, 1980 को सिनेमाघरों में जारी किया गया था। फिल्म को आलोचकों द्वारा खराब माना गया, जिन्होंने इसकी पटकथा, निष्पादन और ब्रुक शील्ड्स के प्रदर्शन की निंदा की। लेकिन नेस्टर अल्मेंड्रोस के छायांकन को प्रशंसा मिली। आलोचना के बावजूद यह फ़िल्म व्यावसायिक रूप से सफल रही।